पाएं अपने शहर की ताज़ा ख़बरें और फ्री ई-पेपरडाउनलोड करें
जिला में कोरोना संक्रमण की रोकथाम के लिए कार्य युद्धस्तर पर चलाया जा रहा है। अब तक जिला में 4 लाख 4165 लोगों को कोरोना वैक्सीन की पहली डोज जबकि 95 हजार 841 लोगों को दूसरी डोज लगाई जा चुकी है। ऐसे में अब तक जिला में 500006 वैक्सीनेशन के साथ जिला टीकाकरण के मामले में प्रदेश में पहले स्थान पर है। हालांकि कुल पेशेंट व एक्टिव केस के मामले में भी गुड़गांव सबसे ऊपर है।
इसके अलावा गुड़गांव में अब तक कोरोना संक्रमण से 550 लोगों की मौत हो चुकी है। लेकिन इसके बावजूद जिला में तेजी से वैक्सीनेशन किया जा रहा है। पिछले एक सप्ताह से वैक्सीन का स्टॉक कम होने से वैक्सीनेशन थम गया था, लेकिन एक बार फिर वैक्सीनेशन की रफ्तार बढ़ गई है।
जिला में वैक्सीनेशन के कार्य को सुचारू ढंग से चलाने के लिए जिला में 37 सरकारी केंद्र जबकि 60 निजी अस्पतालों में टीकाकरण का कार्य किया जा रहा है। उन्होंने बताया कि टीकाकरण अभियान के तहत जिला में अब तक 36204 हेल्थ केयर वर्करों को कोरोना वैक्सीन की पहली डोज, 21215 लोगों को दूसरी डोज लग चुकी है। इसी प्रकार, फ्रंटलाइन वर्करों को 32061 कोरोना वैक्सीन की पहली व 13490 कोरोना वैक्सीन की दूसरी डोज दी जा चुकी है।
जिला में 18 वर्ष से 44 वर्ष तक के 8173 लोगों को अब तक कोरोना वैक्सीन लगाई जा चुकी है। उन्होंने बताया कि 45 से 59 साल आयु वर्ग के गंभीर बीमारी से पीड़ित लोगों को पहली व दूसरी डोज मिलाकर कुल 199002 डोज लगाई जा चुकी है। जबकि 60 वर्ष से अधिक आयु के 149213 लोगों को पहली व 40713 लोगों को वैक्सीन की दूसरी डोज दी जा चुकी की है।
18 से 44 के युवा ऐसे कर सकते हैं रजिस्ट्रेशन
जिला में एक मई से 18 साल से अधिक आयु वर्ग के लिए कोरोना से बचाव की दिशा में वैक्सीनेशन प्रक्रिया शुरू कर दी गई है। इसलिए जिला के सभी 18 से 44 वर्ष आयुवर्ग के लोग वैक्सीनेशन के लिए पोर्टल पर अपना रजिस्ट्रेशन करवाएं ताकि कोरोना महामारी की चैन को तोड़ने में कामयाबी मिल सके। उन्होंने कहा कि 18 से 44 आयुवर्ग के व्यक्ति रजिस्ट्रेशन करवाने के लिए आरोग्य सेतु एप का प्रयोग कर सकते है। इन एप के माध्यम से आप अपने किसी भी नजदीकी स्वास्थ्य केंद्र का चयन कर सकते है। नागरिक अपने घर बैठे अपने मोबाइल से ‘www.cowin.gov.in’ पर जाकर अपना मोबाइल नंबर डालकर रजिस्ट्रेशन कर सकते है।
गुड़गांव में 24 घंटे में 13 लोगों की मौत
गुड़गांव में कोरोना संक्रमण की रफ्तार थमने का नाम नहीं ले रही है। जिला में जहां गुरुवार को 3737 नए पेशेंट की पहचान हुई, वहीं 2943 पेशेंट रिकवर होकर घर लौट गए। लेकिन 24 घंटे में 13 लोगों ने दम तोड़ दिया, जिससे कोरोना से दम तोड़ने वाले पेशेंट का आंकड़ा बढ़कर 550 हो गया। इसके अलावा जिला में अब तक 146631 पेशेंट की पहचान हो चुकी है, जिनमें से अब तक 106399 पेशेंट रिकवर हो चुके हैं। ऐसे में जिला में गुरुवार को रिकवरी रेट बढ़कर 72 फीसदी हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn